Ettepanek: EUROOPA PARLAMENDI JA NÕUKOGU OTSUS ELi Solidaarsusfondi kasutuselevõtmise kohta (üleujutused Rumeenias, Bulgaarias ja Itaalias) /* COM/2015/0162 final */





SELETUSKIRI Nõukogu 2. detsembri 2013. aasta määruse (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020,[1] eriti selle artikli 10 kohaselt võib Euroopa Liidu Solidaarsusfondi kasutada igal aastal mahus, mis täiendab finantsraamistiku asjaomastes rubriikides ette nähtud assigneeringuid kuni 500 miljoni euroga (2011. aasta hinnad). Fondist abi saamise tingimusi on kirjeldatud nõukogu määruses (EÜ) nr 2012/2002 Euroopa Liidu solidaarsusfondi loomise kohta, mida on muudetud Euroopa Parlamendi ja nõukogu 15. mai 2014. aasta määrusega (EL) nr 661/2014. Rumeenia, Bulgaaria ja Itaalia taotluste ning tekkinud hinnangulise kogukahju alusel on fondist antava abi suurus arvutatud järgmiselt: Suurõnnetus || Otsene kahju (miljonites eurodes) || Kohaldatav piirkondliku loodusõnnetuse künnis (miljonites eurodes) || Suure loodusõnnetuse künnis (miljonites eurodes) || Abikõlblike meetmete kogukulu (miljonites eurodes) || Alla künnist jääv 2,5 % otsesest kahjust (eurodes) || Ülemmäära kohaldamine || Kavandatava abi kogusumma (eurodes) RUMEENIA kevadine üleujutus || 167 927 || ~ || 783 738 || 145 527 || 4 198 175 || Ei || 4 198 175 RUMEENIA suvine üleujutus || 171 911 || 157 200 || 783 738 || 93 955 || 4 297 775 || Ei || 4 297 775 BULGAARIA || 79 344 || 40 980 || 232 502 || 69 108 || 1 983 600 || Ei || 1 983 600 ITAALIA || 2 241,052 || 1 832,944 || 3 183,624 || 434 314 || 56 026 300 || Ei || 56 026 300 KOKKU || || || || || || || 66 505 850 Olles kõnealused taotlused läbi vaadanud[2] ning arvestades kõige suuremat abisummat, mida fondist võib anda, ja assigneeringute ümberpaigutamise ulatust, teeb komisjon ettepaneku kasutada Euroopa Liidu Solidaarsusfondi vahendeid mahus 66 505 850 eurot. Komisjon esitab paranduseelarve projekti, et lisada 2015. aasta eelarvesse konkreetsed kulukohustuste assigneeringud ja maksete assigneeringud. Eriarvamuste korral kutsutakse kokku ametlik kolmepoolne kohtumine kooskõlas Euroopa Parlamendi, nõukogu ja komisjoni 2. detsembri 2013. aasta eelarvedistsipliini, eelarvealast koostööd ja usaldusväärset finantsjuhtimist käsitleva institutsioonidevahelise kokkuleppe[3] punktiga 11. Ettepanek: EUROOPA PARLAMENDI JA NÕUKOGU OTSUS ELi Solidaarsusfondi kasutuselevõtmise kohta (üleujutused Rumeenias, Bulgaarias ja Itaalias) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta,[4] eriti selle artikli 4 lõiget 3, võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,[5] eriti selle punkti 11, võttes arvesse komisjoni ettepanekut[6], ning arvestades järgmist: (1) Euroopa Liidu Solidaarsusfondi (edaspidi „fond”) eesmärk on võimaldada liidul kiiresti, tulemuslikult ja paindlikult reageerida kriisiolukordadele ning näidata üles solidaarsust katastroofide tagajärjel kannatanud piirkondade elanikega. (2) Nõukogu määruse (EL, Euratom) nr 1311/2013[7] artikli 10 kohaselt ei tohi fond ületada iga-aastast maksimaalset summat, milleks on 500 miljonit eurot (2011. aasta hindades). (3) Rumeenia on esitanud kaks taotlust fondi vahendite kasutuselevõtmiseks üleujutuste tõttu. (4) Bulgaaria on esitanud taotluse fondi vahendite kasutuselevõtmiseks üleujutuste tõttu. (5) Itaalia on esitanud taotluse fondi vahendite kasutuselevõtmiseks üleujutuste tõttu. (6) Seepärast tuleks fondi vahendid kasutusele võtta, et anda rahalist abi 66 505 850 eurot seoses Rumeenia, Bulgaaria ja Itaalia esitatud taotlustega. (7) Selleks et minimeerida fondi vahendite kasutuselevõtuks vajalikku aega, tuleks käesolevat otsust kohaldada alates selle vastuvõtmise kuupäevast. ON VASTU VÕTNUD KÄESOLEVA OTSUSE: Artikkel 1 Euroopa Liidu 2015. aasta üldeelarves võetakse Euroopa Liidu solidaarsusfondi raames kasutusele 66 505 850 eurot kulukohustuste assigneeringute ja maksete assigneeringutena. Artikkel 2 Käesolev otsus jõustub selle Euroopa Liidu Teatajas avaldamise päeval. Seda kohaldatakse alates [otsuse vastuvõtmise kuupäev, mille märgib Euroopa Parlament enne otsuse avaldamist Euroopa Liidu Teatajas]. Brüssel, Euroopa Parlamendi nimel Nõukogu nimel president eesistuja [1] ELT L 347, 20.12.2013, lk 884. [2] Teatis komisjonile C(2015) 2285, 9.4.2015. [3] ELT C 373, 20.12.2013, lk 1. [4] Nõukogu määrus (EÜ) nr 2012/2002, 11. november 2002, Euroopa Liidu Solidaarsusfondi loomise kohta (EÜT L 311, 14.11.2002, lk 3). [5] ELT C 373, 20.12.2013, lk 1. [6] COM(2015) 160 final, 15.4.2015. [7] Nõukogu määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).